5.BC 10.27.

 **Írásos források**

 A történészek legtöbb információja a múltról **írásos forrásokból** származik. Ilyen lehet pl.: régi okirat, levél, napló, újságok. Írásos forrást készíthettek nem szándékosan (levelet írt egyik ember a másiknak, és később ez a levél fontos információt hordozott) és szándékosan: le kellett jegyezni a pontos adatokat. A történészeknek azonban nincs egyszerű dolguk az írásos forrásokkal. Ahhoz, hogy megértsék a szöveget először is ismerni kell a nyelvet, amelyen írták. Sok nyelv azóta kihalt, vagy megváltozott, így ezek feltárásához rengeteg munkára és időre van szükség. Továbbá problémát jelenthet az is, ha maga az író hibát vétett (véletlenül, vagy szándékosan), s így mi, mai emberek téves információ birtokába jutottunk. Az írásos források nagy részét **levéltárakban** őrzik.

(Tk.: 26-27.o.)

**Jegyzet a füzetbe:**

A történészek legtöbb információja a múltról **írásos forrásokból** származik. Ilyen lehet pl.: **régi okirat, levél, napló, újságok**. Ahhoz, hogy a történész fel tudja tárni az írásos forrást, ismernie kell a **nyelvet,** amin íródott. Az írásos források nagy részét **levéltárakban** őrzik.

**Levéltár** = épület, intézmény, ahol összegyűjtve megtalálhatóak az írásos okiratok.